pythainlp/thai-wiki-dataset-v4 huggingface dataset:
วัดโฆษิตวิหาร

วัดโฆษิตวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดใหญ่ อำเภอเมืองภูเก็ต จังหวัดภูเก็ต มีที่ดินตั้งวัด 84 ไร่ 1 งาน 29 ตารางวา
วัดโฆษิตวิหารตั้งวัดเมื่อ พ.ศ. 2445 เริ่มแรกได้มีพ่อท่านรอดหรือหลวงพ่อรอด จาริกธุดงค์มาจากต่างจังหวัด ได้ปักกรดพำนักอยู่ที่เชิงเขา ชาวบ้านเกิดความศรัทธาในตัวท่านจึงได้ร่วมใจกันสร้างวัดขึ้นและนิมนต์ให้พ่อท่านรอดอยู่พำนักเป็นผู้ปกครองวัดสืบมา ระยะแรกเรียกว่า วัดโคกแสร้ง เพราะมีต้นแสร้งขนาดใหญ่เป็นสัญลักษณ์ ต่อมาเรียกว่า วัดโคกแชะ ก่อนจะเปลี่ยนชื่อมาเป็น "วัดโฆษิตวิหาร" วัดได้รับพระราชทานวิสุงคามสีมาเมื่อวันที่ 25 เมษายน พ.ศ. 2455 เขตวิสุงคามสีมากว้าง 8 เมตร ยาว 21 เมตร 
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 21 เมตร สร้างเมื่อ พ.ศ. 2506 เป็นอาคารคอนกรีตหลังคาสองชั้น ศาลาการเปรียญกว้าง 13.50 เมตร ยาว 15 เมตร สร้างเมื่อ พ.ศ. 2506 เป็นอาคารคอนกรีต กุฏิสงฆ์จำนวน 13 หลัง ส่วนมากเป็นอาคารคอนกรีต ชั้นเดียว 7 หลัง สองชั้น 6 หลัง ปูชนียวัตถุที่สำคัญ ได้แก่ รอยพระพุทธบาทจำลอง พระสังกัจจายน์หน้าตักกว้าง 1.50 เมตร สร้างด้วยทองเหลือง รูปหล่อของหลวงพ่อรอดและพ่อท่านสงฆ์
การฆ่าสัตว์

การฆ่าสัตว์  เป็นการฆ่าสัตว์ ซึ่งมักสื่อถึงการฆ่าปศุสัตว์ที่เป็นสัตว์เลี้ยง มีการประมาณการว่าทุก ๆ ปีมีการฆ่าสัตว์บกเพื่อนำไปทำอาหาร 77 พันล้านตัว โดยทั่วไป สัตว์จะถูกฆ่าเพื่อไปทำอาหาร อย่างไรก็ตาม พวกมันอาจถูกฆ่าด้วยจุดประสงค์อื่น เช่นติดเชื้อและไม่สามารถบริโภคได้ ผู้ฆ่าสัตว์หรือคนที่ทำงานในโรงฆ่าสัตว์จะเริ่มตัดจากภายใน เปิดช่องว่างในลำตัวหลักเพื่อนำเครื่องในสัตว์ออก แต่มักเหลือแค่ซาก จากนั้นซากนั้นมักจะถูกหั่นไปเป็นชิ้นเล็ก ๆ
สัตว์ที่มักถูกฆ่าเพื่อทำอาหารมากที่สุดคือวัวและควายไว้ทำเนื้อวัวและเนื้อลูกวัว, แกะไว้ทำเนื้อลูกแกะและเนื้อแกะโต, แพะไว้ทำเนื้อแพะ, สุกรไว้ทำเนื้อสุกร, กวางไว้ทำเนื้อกวาง, ม้าไว้ทำเนื้อม้า, สัตว์ปีก (ส่วนใหญ่คือไก่, ไก่งวง และเป็ด), แมลง (ตัวที่ถูกโฆษณาบ่อยคือจิ้งหรีดทองแดงลาย) และปลาในอตสาหกรรมการเพาะเลี้ยงพืชและสัตว์ในน้ำ
ฟุตบอลถ้วยพระราชทานประเภท ก. ประจำปี 2552

ฟุตบอลถ้วยพระราชทาน ก ประจำปี พ.ศ. 2552 (รู้จักในชื่อรายการ อีซูซุ คอมมูนิตี้ คัพ ตามชื่อของผู้สนับสนุน) เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 75 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ สโมสรชนะเลิศฟุตบอล ไทยเอฟเอคัพ เมื่อฤดูกาลที่แล้วมาแข่งขัน โดยทำการแข่งขันที่ สนามศุภชลาศัย กรุงเทพมหานคร ในวันที่ 20 กุมภาพันธ์ 2553 โดยเป็นการชิงชนะเลิศกันระหว่าง สโมสรฟุตบอลเมืองทอง-หนองจอก ยูไนเต็ด สโมสรชนะเลิศไทยพรีเมียร์ลีก ฤดูกาล 2552 กับ การท่าเรือไทย สโมสรชนะเลิศ มูลนิธิไทยคม เอฟเอคัพ 2552 โดยผลการแข่งขันเป็นทาง สโมสรฟุตบอลเมืองทอง-หนองจอก ยูไนเต็ด ชนะเลิศการแข่งขันในครั้งนี้ หลังจากแข่งขันไปได้ 81 นาที ด้วยสกอร์ 2-0 เนื่องจากทาง การท่าเรือไทย ได้ประกาศขอยอมแพ้หลังเกิดเหตุการจลาจลในสนาม
เกมการแข่งขัน.
ครึ่งแรก.
เมืองทองฯ ยูไนเต็ด ได้ลุ้นจากจังหวะที่ ปิยะชาติ ถามะพันธ์ เปิดบอลมาถึง โคเน โมฮาเหม็ด ได้โหม่งประตูในนาทีที่ 14 แต่ผู้ตัดสินในเกมไม่ให้ประตูเพราะมีการทำฟาวล์ก่อนหน้านี้ และอีกจังหวะในนาทีที่ 16 ที่ ยายา ซูมาโฮโร มีโอกาสได้ทำประตู แต่ถูกจับล้ำหน้า
ครึ่งหลัง.
โคเน โมฮาเหม็ด ทำประตูออกนำให้กับ เมืองทองฯ ยูไนเต็ด ในนาทีที่ 67 จากลูกฟรีคิกของ ปิยะชาติ ซึ่งเป็นประตูแรกอย่างเป็นทางการของเจ้าตัวหลังย้ายมาจาก ชลบุรี เอฟซี ก่อนที่ในนาทีที่ 81 ดาโน เซียกา จะโขกทำประตูให้ทีมทิ้งห่างออกเป็น 2-0
เหตุจลาจล.
หลังจากที่เมืองทองฯ ยูไนเต็ด ได้ประตูที่สองของเกม แฟนบอลของ การท่าเรือไทย ไม่พอใจการตัดสินของผู้ตัดสินในเกม (อรรถกร เวชการ) โดยมองว่าจังหวะประตูที่สองที่เมืองทองฯ ได้เป็นจังหวะแฮนด์บอล ก่อนจะมีการปาขวดน้ำและสิ่งของลงสนาม และจุดพลุไฟเขวี้ยงลงมา รวมถึงจุดประทัดขึ้นฟ้าเสียงดังลั่นสนาม จนเกมต้องยุติลงกลางคัน ก่อนที่ในเวลาต่อมา เหตุการณ์จะบานปลายเมื่อแฟนบอล การท่าเรือไทย พังรั้วกั้นเข้าไปทำร้ายกองเชียร์ของเมืองทองฯ จนคนดูวิ่งหนีกระโดดลงจากอัฒจันทร์ ขณะที่เจ้าหน้าที่ตำรวจและสารวัตรทหารที่มีเพียงไม่กี่คนไม่สามารถคุมสถานการณ์ได้ ทำให้เกิดเหตุวิวาทชกต่อยกันรอบสนาม
ก่อนที่ในเวลาต่อมา พิเชษฐ์ มั่นคง ประธานสโมสรการท่าเรือไทย ได้ประกาศขอยอมแพ้ และยกตำแหน่งชนะเลิศการแข่งขันให้กับสโมสรเมืองทอง-หนองจอก ยูไนเต็ด และในวันที่ 29 มกราคม 2554 ทางสโมสรเมืองทองฯ ยูไนเต็ด ได้เข้ารับถ้วยรางวัลอย่างเป็นทางการ ต่อหน้าพระบรมฉายาลักษณ์
สตาร์ฟ็อกซ์ 64 ทรีดี

สตาร์ฟ็อกซ์ 64 ทรีดี  เป็นวิดีโอเกมแนวเลื่อนยิงสามมิติ เป็นการพัฒนาร่วมกันระหว่าง Nintendo EAD และ Q-Games และจัดจำหน่ายโดยนินเท็นโด วางจำหน่ายสำหรับเครื่องนินเท็นโด 3ดีเอส ตัวเกมเป็นการนำเกมดั้งเดิมที่เคยวางจำหน่ายบนเครื่องนินเท็นโด 64 ในปี 1997 มาทำใหม่ วางจำหน่ายในวันที่ 14 กรกฎาคม 2011 ในญี่ปุ่น วันที่ 9 กันยายน 2011 ในยุโรปและอเมริกาเหนือ และวันที่ 15 กันยายน 2011 ในออสเตรเลีย
แม้ว่าเวอร์ชันดั้งเดิมของนินเท็นโด 64 ของตัวเกมจะถูกเรียกว่า "Lylat Wars" ในโซนยุโรปและออสเตรเลีย เช่นเดียวกับการวางจำหน่ายอีกครั้งบนเวอร์ชวลคอนโซล ในปี 2007 แต่ตัวเกมรีเมคบน 3ดีเอส ใช้ชื่อ "สตาร์ฟ็อกซ์ 64" ในทุกภูมิภาค
ในปี 2012 นินเท็นโดได้วางจำหน่ายเกมนี้อีกครั้งพร้อมกับเกม 3ดีเอสรุ่นก่อน ๆ อีกหลายเกม โดยเป็นการจำหน่ายแบบดิจิทัลดาวน์โหลดผ่านนินเท็นโดอีช็อป เวอร์ชันที่ดาวน์โหลดได้วางจำหน่ายในภูมิภาคแพลวันที่ 4 ตุลาคม 2012 วันที่ 18 ตุลาคม 2012 ในอเมริกาเหนือ และวันที่ 1 พฤศจิกายน 2012ในญี่ปุ่น "สตาร์ฟ็อกซ์ 64 ทรีดี" ได้รับกระแสในเชิงบวกจากนักวิจารณ์ที่ยกย่องรูปแบบการเล่น กราฟิกและภาพที่ได้รับการปรับปรุง และการเคารพต้นฉบับ แม้ว่าจะถูกวิพากษ์วิจารณ์จากการไม่มีผู้เล่นหลายคนออนไลน์และเนื้อหาใหม่ที่มีจำกัด
เยว่ ชูหฺวา

เยว่ ชูหฺวา (เกาหลี: 예슈화; จีน: 葉舒華; อักษรโรมัน: Yeh Shuhua; เกิด 6 มกราคม ค.ศ. 2000) รู้จักกันในชื่อ ชูหฺวา หรือ ชูฮวา เป็นนักร้องชาวไต้หวัน เธอเป็นสมาชิกของไอเดิล เกิร์ลกรุปเกาหลีใต้สังกัดคิวบ์เอนเตอร์เทนเมนต์ รับผิดชอบในหน้าที่วิชวลและร้องเสริมของวง
การศึกษา.
จบการศึกษาชั้นประถมศึกษาจากโรงเรียนประถมฝูกัง เขตหยางเหม่ย เมืองเถาหยวน
จบการศึกษาชั้นมัธยมศึกษาจากโรงเรียนมัธยมแห่งชาติฝูกัง เมืองเถาหยวน
เรียนแผนกละคร โรงเรียนศิลปะฮัวกัง ในเมืองไทเป แต่ได้ลาออกเนื่องจากมาเป็นเด็กฝึกที่เกาหลี
ทรานส์ยีน

ทรานส์ยีน  เป็นยีนที่ได้ถ่ายโอนจากสิ่งมีชีวิตหนึ่งไปยังสิ่งมีชีวิตอีกอย่างหนึ่งโดยเกิดตามธรรมชาติ หรือทำด้วยเทคนิคทางพันธุวิศวกรรม
กระบวนการถ่ายโอนยีนซึ่งเรียกว่า transgenesis นี้อาจเปลี่ยนรูปแบบปรากฏ (phenotype) ของสิ่งมีชีวิต
ทรานส์ยีนหมายถึงส่วนดีเอ็นเอซึ่งมีลำดับยีนที่ได้มาจากสิ่งมีชีวิตหนึ่งแล้วนำเข้าไปในสิ่งมีชีวิตอีกอย่างหนึ่ง
ซึ่งเปลี่ยนจีโนมของสิ่งมีชีวิตนั้น#เปลี่ยนทาง ๆ โดยไปขัดหน้าที่ของยีนดั้งเดิม
คือเข้าไปแทนที่ยีนดั้งเดิมด้วยยีนที่เข้ารหัสโปรตีนอีกตัวหนึ่ง หรือเพิ่มยีนอื่น
ปกติแล้ว ดีเอ็นเอจะใส่เข้าไปในเซลล์ชนิด germline ของสิ่งมีชีวิต คือเซลล์ที่ส่งยีนต่อไปยังลูกหลาน เช่น เซลล์ไข่และเซลล์สเปิร์ม
ในสัตว์มีกระดูกสันหลังที่ซับซ้อน อาจทำโดยฉีดดีเอ็นเอแปลกปลอมเข้าไปในนิวเคลียสของเซลล์ไข่
เทคนิคนี้ใช้เป็นประจำเพื่อใส่ยีนมนุษย์ที่ก่อโรคหรือยีนอื่น#เปลี่ยนทาง ๆ ที่ต้องการวิจัยเข้าไปในหนูทดลองเพื่อศึกษาความเป็นไปทางพยาธิวิทยาเกี่ยวกับยีนนั้น#เปลี่ยนทาง ๆ
ฟุตบอลชิงแชมป์แห่งชาติอาเซียน 2020 กลุ่ม เอ

กลุ่ม เอ ของฟุตบอลชิงแชมป์แห่งชาติอาเซียน 2020 จะเป็นหนึ่งในสองกลุ่มของชาติที่เข้าร่วมการแข่งขันใน ฟุตบอลชิงแชมป์แห่งชาติอาเซียน 2020, ซึ่งจะจัดขึ้นตั้งแต่วันที่ 1 ธันวาคม พ.ศ. 2564. ประกอบไปด้วย ไทย, พม่า, ฟิลิปปินส์, สิงคโปร์ และ ติมอร์-เลสเต.
นัดการแข่งขัน.
ติมอร์-เลสเต พบ ไทย.
<section begin=a1 /><section end=a1 />
สิงคโปร์ พบ พม่า.
<section begin=a2 /><section end=a2 />
พม่า พบ ติมอร์-เลสเต.
<section begin=a3 /><section end=a3 />
ฟิลิปปินส์ พบ สิงคโปร์.
<section begin=a4 /><section end=a4 />
ติมอร์-เลสเต พบ ฟิลิปปินส์.
<section begin=a5 /><section end=a5 />
ไทย พบ พม่า.
<section begin=a6 /><section end=a6 />
ฟิลิปปินส์ พบ ไทย.
<section begin=a7 /><section end=a7 />
สิงคโปร์ พบ ติมอร์-เลสเต.
<section begin=a8 /><section end=a8 />
ไทย พบ สิงคโปร์.
<section begin=a9 /><section end=a9 />
พม่า พบ ฟิลิปปินส์.
<section begin=a10 />
<section end=a10 />
วัดมณีสถิตกปิฏฐาราม

วัดมณีสถิตกปิฏฐาราม [มะ-นี-สะ-ถิด-กะ-ปิด-ถา-ราม] เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลอุทัยใหม่ อำเภอเมืองอุทัยธานี จังหวัดอุทัยธานี ปัจจุบันมีพระครูอุปกิตปริยัติโสภณเป็นเจ้าอาวาส
วัดมณีสถิตกปิฏฐาราม เดิมชื่อ วัดมณีธุดงค์สงฆ์มูลิกาวาส เริ่มก่อสร้างราว พ.ศ. 2431 โดยพระอาจารย์แย้ม วัดโมลีโลกยารามราชวรวิหาร กรุงเทพมหานคร ได้ธุดงค์ไปพักบริเวณนั้น ได้รับพระราชทานวิสุงคามสีมาเมื่อ พ.ศ. 2434 ต่อมาเมื่อ พ.ศ. 2456 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์มณฑลฝ่ายเหนือมาทอดพระเนตรเห็นวัดมณีธุดงค์สงฆ์มูลิกาวาสและทรงเปลี่ยนชื่อเป็น วัดทุ่งแก้ว ตามที่ประชาชนนิยมเรียกกันอันเนื่องจากที่ตั้งวัดเป็นป่าไผ่ จนราว พ.ศ. 2478 เกิดเพลิงไหม้ตลาดสะแกรังครั้งใหญ่ ทำให้บ้านเรือนบริเวณทิศใต้และทิศตะวันตกของวัดขวิดได้รับความเสียหาย ส่วนวัดขวิดไม่ได้รับความเสียหาย แต่ทางราชการได้จัดผังเมืองใหม่ จึงรวมวัดขวิดเข้ากับวัดทุ่งแก้ว สมเด็จพระวันรัต (เฮง เขมจารี) เจ้าคณะมณฑลนครสวรรค์ ได้เปลี่ยนนามวัดเป็น "วัดมณีสถิตกปิฏฐาราม" เมื่อ พ.ศ. 2481 จนวัดได้รับการยกฐานะเป็นพระอารามหลวงชั้นตรี ชนิดสามัญเมื่อวันที่ 22 มีนาคม พ.ศ. 2536
ภายในวัดมีสระน้ำมนต์ศักดิ์สิทธิ์ เป็นสระที่พระอาจารย์แย้ม ได้ชักชวนชาวบ้านมาช่วยกันขุดเมื่อ พ.ศ. 2431 มีขนาดกว้าง 14.60 เมตร ยาว 17.40 เมตร ลึก 7.19 เมตร ก่อขอบสระเป็นอิฐถือปูน เพื่อกรุอิฐเป็นสระน้ำมนต์ศักดิ์สิทธิ์ มีศิลาลงยันต์คาถาอักษรขอม ปลุกเสกอาคมบรรจุไว้ตรงกลางสระ เพื่อให้น้ำทั้งสระเป็นน้ำมนต์ ทางราชการได้นำน้ำมนต์ในสระนี้ไปรวมกับน้ำศักดิ์สิทธิ์แหล่งอื่น ๆ เพื่อเป็นน้ำอภิเษกในพระราชพิธีบรมราชาภิเษก รัชกาลที่ 6 พ.ศ. 2454, รัชกาลที่ 7 พ.ศ. 2468 และรัชกาลที่ 10 พ.ศ. 2562
พระปรางค์ใหญ่สร้างขึ้นเมื่อ พ.ศ. 2452 โดยมีฐานกว้าง 8 เมตร สูง 16 เมตร ลักษณะเป็นปรางค์ห้ายอด ภายในบรรจุพระบรมสารีริกธาตุ และเป็นที่ประดิษฐานรูปหล่อหลวงพ่อแย้มผู้สร้างวัดนี้
วัดมณีบรรพตวรวิหาร

วัดมณีบรรพตวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีเนื้อที่ 13 ไร่ 1 งาน มีธรณีสงฆ์ 8 แปลง พื้นที่ 45.70 ไร่
วัดมณีบรรพตวรวิหาร เดิมเรียกว่า วัดเขาแก้ว เรียกชื่อตามลักษณะภูมิประเทศที่ตั้งวัดที่เป็นภูเขาและมีหินแก้วสีขาวหรือหินเขี้ยวหนุมานเป็นจำนวนมาก สร้างขึ้นเมื่อ พ.ศ. 2390 มีหลวงพ่อเณรหรือชาวบ้านเรียกว่า ขรัวเณร หรือ ขรัวตาเณร เป็นผู้ริเริ่มสร้างวัดและปกครองวัดเป็นรูปแรก โดยฆราวาสที่สร้างและบูรณะตั้งแต่ต้น คือ ท่านเผือก เศรษฐีเจ้าของตลาดในจังหวัดสุโขทัย ได้ทำการก่อสร้างพระอุโบสถและศาลาการเปรียญขึ้น เมื่อ พ.ศ. 2435 ต่อมาพระวิสุทธิ สมณาจารย์ (ตุ่น) ได้บูรณปฏิสังขรณ์วัดนี้ตลอดมา วัดได้รับพระราชทานวิสุงคามสีมาวันที่ 14 พฤษภาคม พ.ศ. 2436 เขตวิสุงคามสีมากว้าง 24 เมตร ยาว 24 เมตร ได้รับการสถาปนาให้เป็นพระอารามหลวงชั้นตรีชนิดวรวิหารนับตั้งแต่วันที่ 27 กรกฎาคม พ.ศ. 2505
อาคารเสนาสนะที่สำคัญ ได้แก่ พระอุโบสถสร้างแล้วเสร็จเมื่อ พ.ศ. 2513 กว้าง 8 เมตร ยาว 16 เมตร ประดิษฐาน พระพุทธรูปแสนทองหรือหลวงพ่อแสนหลวง อัญเชิญจากวัดร้างชื่อ วัดห้วยขนุน บริเวณอำเภอแม่ระมาด เป็นพระพุทธรูปปางมารวิชัย ศิลปะเชียงแสน พระประธานในพระอุโบสถ เป็นพระพุทธรูปปางปฐมเทศนาและมีพระเบญจวัคคีย์นั่งฟังอยู่ เรือนไทยไม้สักประดิษฐานพระพุทธรูปโบราณซึ่งแกะสลักจากหินอ่อนและทรงเครื่องตามศิลปะแบบพม่า พระธาตุเจดีย์ภายในประดิษฐานพระบรมสารีริกธาตุ องค์พระเจดีย์เป็นศิลปะมอญ มีลักษณะเป็นทรงระฆังคว่ำ ฐานเจดีย์เป็นแบบย่อมุมไม้สิบหก หอไตรกลางน้ำทำด้วยไม้ สร้างขึ้นในสมัยอยุธยา ปัจจุบันชำรุดทรุดโทรมอย่างมาก ลวดลายแกะสลักเลือนรางจนแทบมองไม่เห็น
วัดสันป่ากอ

วัดสันป่ากอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 ตำบลรอบเวียง อำเภอเมืองเชียงราย จังหวัดเชียงราย มีเนื้อที่ทั้งหมด 13 ไร่ 2 งาน ปัจจุบัน มีพระครูสมุห์ธรรมนันท์ กลฺยาณธมฺโม เป็นเจ้าอาวาส
วัดสันป่ากอเริ่มสร้างเป็นวัดเมื่อ พ.ศ. 2459 โดยพระก่า คำเฮือง จองติ้ จองสร้อย และปู่หลอย ได้นำชาวบ้านมาทำการแผ้วถางที่ดินที่เห็นว่าเหมาะสม ให้เป็นวัดขึ้นมา แต่เดิมบริเวณวัดนี้มีต้นก่อจำนวนมาก จึงตั้งชื่อวัดและหมู่บ้านว่าสันป่าก่อ แรกสร้างได้ทำเป็นอาคารชั่วคราว มุงด้วยคา แล้วนิมนต์พระเชื้อสายไทใหญ่ มาอยู่จำพรรษาเป็นที่พึ่งทางใจของชาวบ้านมาตลอด และได้มีการพัฒนาขยายมาเรื่อยมา ต่อมา พ.ศ. 2489 ได้สร้างวิหาร พื้นปูด้วยไม้กระดาน หลังคามุงด้วยดินขอ พ.ศ. 2508 สร้างอุโบสถ พ.ศ. 2513–2518 สร้างกำแพงวัดโดยรอบและเมื่อ พ.ศ. 2519 ได้ปรับปรุงวิหาร โดยเปลี่ยนหลังคาเป็นกระเบื้องลอนเล็ก และดัดแปลง หลังคาให้มีช่อฟ้า ปั้นลมนาค วัดคงเป็นวัดร้างระยะหนึ่ง และได้รับยกฐานจากวัดร้างขึ้นเป็นวัดที่มีพระภิกษุจำพรรษาเมื่อวันที่ 13 มีนาคม พ.ศ. 2556 ได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557 ไปประกอบพิธีผูกพัทธสีมา เมื่อวันที่ 6 มีนาคม พ.ศ. 2559
สถาปัตยกรรมของวัดเป็นศิลปะแบบไทใหญ่ ทั้งวิหารใหญ่และวิหารพระประจำวันเกิดซึ่งจะภาพวาดแสดงให้เห็นถึงประเพณีในช่วงสิบสองเดือนของชาวไทใหญ่ มีพระพุทธรูปองค์ประธานในวิหารสามองค์
วัดลาดประทุมคงคาราม

วัดลาดประทุมคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักชัย อำเภอลาดบัวหลวง จังหวัดพระนครศรีอยุธยา มีเนื้อที่ตั้งวัด 13 ไร่ เจ้าอาวาสรูปปัจจุบัน คือ พระครูเกษมปทุมรักษ์ 
วัดลาดประทุมคงคาราม เดิมเรียกว่า วัดตาช้าง ตั้งวัดเมื่อ พ.ศ. 2450 โดยมีนายช้าง เป็นผู้บริจาคที่ดินและดำเนินการสร้างวัด ได้รับพระราชทานวิสุงคามสีมาวันที่ 31 สิงหาคม พ.ศ. 2486 ได้รับพระราชทานวิสุงคามสีมาครั้งหลังเมื่อวันที่ 21 มิถุนายน พ.ศ. 2556
อาคารเสนาสนะต่างที่สำคัญ ได้แก่ อุโบสถ กว้าง 8 เมตร ยาว 12 เมตร สร้างเมื่อ พ.ศ. 2488 ศาลาการเปรียญ กว้าง 17 เมตร ยาว 19 เมตร สร้างเมื่อ พ.ศ. 2515 หอสวดมนต์ สร้างเมื่อ พ.ศ. 2460 กุฏิสงฆ์ จำนวน 7 หลัง ปูชนียวัตถุที่สำคัญคือ พระประธานในอุโบสถ และรูปหล่อจำลองหลวงพ่อสมใจนึก
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดปราจีนบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดปราจีนบุรี).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:66.60%; overflow:hidden">  </td>
<td colspan="2" style="padding-left:0.4em;padding-right:0.4em" align="right">66.60%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:12.64%; overflow:hidden">  </td>
<td colspan="2" style="padding-left:0.4em;padding-right:0.4em" align="right">12.64%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">20.76%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองปราจีนบุรี และอำเภอบ้านสร้าง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอกบินทร์บุรี และอำเภอนาดี (ยกเว้นตำบลสะพานหิน ตำบลนาดี และตำบลสำพันตา)
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอประจันตคาม อำเภอศรีมหาโพธิ อำเภอศรีมโหสถ และอำเภอนาดี (เฉพาะตำบลสะพานหิน ตำบลนาดี และตำบลสำพันตา)
ฟาซิก

ฟาซิก  เป็นศัพท์ภาษาอาหรับที่สื่อถึงผู้ที่ละเมิดกฎหมายอิสลาม เนื่องจากผู้ที่เป็นฟาซิกมักไม่น่าเชื่อถือ ทำให้คำให้การของพวกเขาจึงไม่เป็นที่ยอมรับในศาลอิสลาม คำว่า "ฟาซิก" สามารถแปลได้เป็น "ไม่เลื่อมใสศรัทธา", "คนบาป" หรือ "ชั่วช้า"
ต้นกำเนิด.
"ฟาซิก" มาจากรูปของคำว่า "ฟิสก์"  ที่แปลว่า "การทำลายข้อตกลง" หรือ "เพื่อออกจาก"
ในอัลกุรอาน คำนี้ไม่มีความหมายจำเพาะของผู้ฝ่าฝืนกฎหมาย และมักมีความเกี่ยวข้องกับคำว่า"กุฟร์" (ปฏิเสธศรัทธา) นักเทววิทยาบางส่วนเชื่อมโยงพฤติกรรมคล้ายกับฟาซิกกับ"อะฮ์ลุลฮะวา" (กลุ่มชนที่ทำตามอำเภอใจ)
การใช้งาน.
ในด้านภูมิรัฐศาสตร์ เมื่อช่วงการปฏิวัติอิหร่าน รูฮุลลอฮ์ โคมัยนีได้กล่าวถึงชาฮ์แห่งอิหร่านว่าเป็น "ฟาซิก"
ฟุตบอลชิงแชมป์แห่งชาติอาเซียน 2020 กลุ่ม บี

กลุ่ม บี ของฟุตบอลชิงแชมป์แห่งชาติอาเซียน 2020 จะเป็นหนึ่งในสองกลุ่มของชาติที่เข้าร่วมการแข่งขันใน ฟุตบอลชิงแชมป์แห่งชาติอาเซียน 2020, ซึ่งจะจัดขึ้นตั้งแต่วันที่ 1 ธันวาคม พ.ศ. 2564. ประกอบไปด้วย เวียดนาม, มาเลเซีย, อินโดนีเซีย, กัมพูชา และ ลาว.
นัดการแข่งขัน.
กัมพูชา พบ มาเลเซีย.
<section begin=b1 /><section end=b1 />
ลาว พบ เวียดนาม.
<section begin=b2 /><section end=b2 />
มาเลเซีย พบ ลาว.
<section begin=b3 /><section end=b3 />
อินโดนีเซีย พบ กัมพูชา.
<section begin=b4 /><section end=b4 />
ลาว พบ อินโดนีเซีย.
<section begin=b5 /><section end=b5 />
เวียดนาม พบ มาเลเซีย.
<section begin=b6 /><section end=b6 />
กัมพูชา พบ ลาว.
<section begin=b7 /><section end=b7 />
อินโดนีเซีย พบ เวียดนาม.
<section begin=b8 /><section end=b8 />
เวียดนาม พบ กัมพูชา.
<section begin=b9 /><section end=b9 />
มาเลเซีย พบ อินโดนีเซีย.
<section begin=b10 /><section end=b10 />
ที่ตั้งเทศมณฑล

ที่ตั้งเทศมณฑล  อาจหมายถึงที่ตั้งของศูนย์การบริหาร หรือเมืองหลวงของเทศมณฑลหรือเขตการปกครองส่วนท้องถิ่นในหลายประเทศ เช่น สหรัฐอเมริกา แคนาดา ฯลฯ
ในพื้นที่ส่วนใหญ่ของสหรัฐอเมริกาและแคนาดา เทศมณฑลถือเป็นหน่วยการปกครอง หรือหน่วยการบริหารของรัฐหนึ่ง โดยที่ตั้งของเทศมณฑลจะเป็นเมืองหรือสถานที่ที่เป็นที่ตั้งของหน่วยงานต่าง ๆ ของรัฐ เช่น สภานิติบัญญัติ สำนักงานศาล ฯลฯ โดยในรัฐเวอร์มอนต์ในสหรัฐอเมริกาจะเรียกว่า shire town
ในสหราชอาณาจักรและสาธารณรัฐไอร์แลนด์จะใช้คำว่า เมืองเทศมณฑล (county town) ซึ่งมีความหมายคล้ายกับคำนี้
มุอ์มิน

มุอ์มิน (เพศหญิง มุอ์มินะฮ์) เป็นศัพท์ภาษาอาหรับที่ถูกอ้างอิงบ่อยในอัลกุรอาน ซึ่งหมายถึง "ผู้ศรัทธา" คำนี้สื่อถึงบุคคลที่น้อมรับพระประสงค์ของอัลลอฮ์โดยสมบูรณ์และมีความศรัทธาตั้งมั่นในหัวใจ และยังเป็นชื่อกับหนึ่งในพระนามของพระเป็นเจ้าในศาสนาอิสลาม
ในอัลกุรอาน.
อัลกุรอานได้กล่าวถึงสิ่งนี้ว่า:
(อันนิซาอ์ #เปลี่ยนทาง) ผู้ศรัทธาทั้งหลาย! จงศรัทธาต่ออัลลอฮ์และเราะซูล (มุฮัมมัด) ของพระองค์เถิด และคัมภีร์ (อัลกุรอาน) ที่พระองค์ได้ทรงประทานลงมาแก่เราะซูลของพระองค์ และคัมภีร์ที่พระองค์ได้ทรงประทานลงมาก่อนนั้น และผู้ใดปฏิเสธศรัทธาต่ออัลลอฮ์ และมลาอิกะฮ์ของพระองค์และบรรดาคัมภีร์ของพระองค์และบรรดาเราะซูลของพระองค์ และวันปรโลกแล้วไซร้ แน่นอนเขาก็ได้หลงทางไปแล้วอย่างไกล
ความแตกต่างระหว่างมุสลิมกับ "มุอ์มิน".
โองการด้านล่างนี้กล่าวถึงความแตกต่างระหว่างมุสลิมและผู้ศรัทธา:
(อัลฮุญุรอต #เปลี่ยนทาง) อาหรับชาวชนบทกล่าวว่า เราศรัทธาแล้ว จงกล่าวเถิด (มุฮัมมัดว่า) พวกท่านยังมิได้ศรัทธา แต่จงกล่าวเถิดว่าเราเข้ารับอิสลามแล้ว เพราะการศรัทธายังมิได้เข้าสู่หัวใจของพวกท่าน และถ้าหากพวกท่านเชื่อฟังปฏิบัติตามอัลลอฮ์และเราะซูลของพระองค์แล้ว พระองค์จะไม่ทำให้การงานของพวกท่านด้อยลงแต่ประการใด แท้จริงอัลลอฮ์เป็นผู้ทรงอภัยผู้ทรงเมตตาเสมอ
อ่าวสัตหีบ

อ่าวสัตหีบ เป็นอ่าวทางฝั่งตะวันออกของอ่าวไทย ตั้งอยู่ในอำเภอสัตหีบ จังหวัดชลบุรี
ประวัติ.
พระเจ้าบรมวงศ์เธอ กรมหลวงชุมพรเขตอุดมศักดิ์ พระราชโอรสในพระบาทสมเด็จพระจุลจอมเกล้าเจ้าอยู่หัว ทรงสำรวจอ่าวสัตหีบใน พ.ศ. 2465 และทอดพระเนตรเห็นว่าเป็นสถานที่ที่เหมาะแก่การตั้งฐานทัพเรือ หลังจากนั้น พระองค์พระราชทานที่ดินหลวงที่สัตหีบเพื่อสร้างสิ่งอำนวยความสะดวกของกองทัพเรือ
อ่าวสัตหีบเป็นส่วนหนึ่งของพื้นที่ฐานทัพเรือสัตหีบ ฐานทัพที่ใหญ่ที่สุดของกองทัพเรือไทย
ในบางครั้งอ่าวสัตหีบถูกฝูงแมงกะพรุนบุก
ภูมิศาสตร์.
อ่าวสัตหีบตั้งอยู่ทางใต้ของจังหวัดชลบุรี ฝั่งตะวันตกเฉียงใต้เป็นทะเลเปิด และมีคาบสมุทรหินปูนกั้นทางฝั่งตะวันตกเหนือแหลมฉลากและทางตะวันออกเฉียงใต้ที่เขาช่องแคบ
เกาะ.
บริเวณอ่าวมีเกาะหลายเกาะ โดยเกาะที่ใหญ่ที่สุดคือเกาะเตาหม้อซึ่งอยู่ตรงปากอ่าวฝั่งตะวันตก ส่วนเกาะอีเลาซึ่งมีขนาดเล็กกว่าตั้งอยู่ห่างจากชายฝั่งออกไปอีก
ร็อคเก็ตเกิลส์ 101

ร็อคเก็ตเกิลส์ 101  เป็นกลุ่มเกิร์ลกรุปจีนที่ก่อตั้งโดยเท็นเซนผ่านรายการเรียลลิตี้โชว์พรอดิวซ์ 101 ไชนาทางเทนเซ็นต์ วิดีโอในปี 2018 โครงการเกิร์ลกรุ๊ปประกอบด้วยสมาชิก 11 คนที่มาจากบริษัทต่างๆ ได้แก่ เมิ่งเหม่ยฉี, อู๋ เซวียนอี๋, หยางเชาเยว่, ต้วน อ้าวเจวียน, ยามี่, ล่าย เหม่ยอวิ๋น, จาง จื่อหนิง, ซันนี่, หลี่ จื่อถิง, ฟู่ จิง และ สวี เมิ่งเจี๋ย พวกเธอเดบิวต์เมื่อวันที่ 23 มิถุนายน พ.ศ. 2561 ด้วยเพลงเดียว "Rocket Girls"
ต่อมาพวกเธอยุบวงเมื่อวันที่ 23 มิถุนายน 2020 เนื่องจากสัญญามีเวลาเพียง 2 ปีเท่านั้น
ประวัติ.
ก่อนเดบิวต์:พรอดิวซ์ 101 ไชน่า.
สมาชิกเข้าร่วมเป็นเด็กฝึกในรายการ"พรอดิวซ์ 101"ก่อนเดบิวต์ในฐานะสมาชิกของร็อคเก็ตเกิลส์ 101 เมื่อวันที่ 23 มิถุนายน กลุ่มประกอบด้วยสมาชิกจากคอสมิกเกิลส์สองคนคือ เมิ่งเหม่ยฉี และ อู๋ เซวียนอี๋ทั้งคู่จากเยฺว่หฺวาเอนเตอร์เทนเมนต์ พวกเขาได้อันดับที่ 1 และ 2 ตามลำดับ หยางเชาเยว่ (Wenlan Culture) และ ด้วน เอ๋อจวน (Long Wu Tian Culture) อยู่ในอันดับที่ 3 และ 4 ตามลำดับ ยามี่ อดีตผู้เข้าประกวด The Rap of China (JC Universe Entertainment) ได้อันดับที่ 5 ล่าย เหม่ยอวิ๋น (Qigu Culture), จาง จื่อหนิง (Mavericks Entertainment), ซันนี่ (KL Entertainment),หลี่ จื่อถิง (Huaying Yixing), ฝู จิง (Banana Entertainment) และ สวี่ เมิ่งเจี๋ย (Zimei Tao Culture) อยู่ในอันดับที่ 6, 7, 8, 9, ที่ 10 และ 11 ตามลำดับนี้
2018-2020: เดบิวต์ โต้เถียงเรื่องสัญญา Collide The Wind และ Meeting·Goodbye.
เมื่อวันที่ 23 มิถุนายน 2018 พวกเธอได้ปล่อยเพลง "Rocket Girls" พวกเธอได้ปรากฏตัวทางโทรทัศน์ครั้งแรกอย่างเป็นทางการใน "Happy China Graduation Music Concert 2018" ซึ่งออกอากาศทาง Hunan Television ในวันรุ่งขึ้นหลังจากที่พวกเขาเดบิวต์ เมื่อวันที่ 9 สิงหาคม สองวันก่อนการเปิดตัวซิงเกิ้ลอย่างเป็นทางการและการแถลงข่าวของกลุ่มเยว่ฮวา เอ็นเตอร์เท็นเมนต์ และ Mavericks Entertainment ได้ออกประกาศร่วมกันโดยระบุว่าพวกเขาจะถอนสมาชิกเมิ่งเหม่ยฉี, อู๋ เซวียนอี๋ และจาง ซินหนิงออกจากกลุ่ม การประกาศดังกล่าวยังระบุด้วยว่า เยว่ฮวา ตัดสินใจถอนตัว เมิ่ง เหม่ยฉี และ อู่ เสวียนอี๋ เนื่องจากไม่สามารถบรรลุข้อตกลงกับบริษัทที่จัดการ ร็อคเก็ตเกิลส์ 101 เกี่ยวกับการโปรโมตพร้อมกันกับ ร็อคเก็ตเกิลส์ 101 และ คอสมิกเกิลส์ และ Mavericks ถอนตัวจาง ซินจื่อ เนื่องจากปัญหาด้านสุขภาพ
อย่างไรก็ตาม เมื่อวันที่ 17 สิงหาคม Yuehua และ Mavericks ต่างก็ประกาศว่าสมาชิกจะกลับมาที่กลุ่มหลังจากบรรลุข้อตกลงกับ เท็นเซน และระบุว่าการโปรโมตของ ร็อคเก็ตเกิลส์ 101 จะมีความสำคัญเหนือกลุ่มเดิมของสมาชิกทั้งหมด เว้นแต่จะบรรลุข้อตกลง
เมื่อวันที่ 18 สิงหาคม พวกเขาได้ปล่อยอีพีแรก Collide (撞) เมื่อวันที่ 15 กันยายน ทางกลุ่มได้แสดงช่วงพักครึ่งที่ Super Penguin Ultimate Game
เมื่อวันที่ 23 มิถุนายน 2019 พวกเขาได้เปิดตัวสตูดิโออัลบั้มแรกของพวกเขา The Wind (立风) Shingu Ryohei เป็นผู้กำกับมิวสิกวิดีโอ จากนั้นกลุ่มก็ประกาศให้ทำการแสดงในช่วงพักครึ่งของเอ็นบีเอในปีเดียวกัน 
ในช่วงต้นปี 2020 พวกเขาออกซิงเกิ้ลใหม่ชื่อ "Be Happy" (要嗨森) เพื่อเฉลิมฉลองวันตรุษจีน
เมื่อวันที่ 25 พฤษภาคม 2020 พวกเขาได้ปล่อยอีพีที่สองและครั้งสุดท้าย Meeting·Goodbye (遇见•再见)
วันที่ 23 มิถุนายน 2020 สัญญาของพวกเขาหมดลงและกลุ่มยุบวง
โพรโทพลาสต์

โพรโทพลาสต์ (จากคำกรีกโบราณว่า หรือ "prōtóplastos" ซึ่งแปลว่า เกิดเป็นสิ่งแรก)
เป็นคำทางชีววิทยาที่นักพฤกษศาสตร์ชาวเยอรมัน Johannes von Hanstein ได้บัญญัติขึ้นในปี 1880 เพื่อเรียกเซลล์ทั้งตัวยกเว้น#เปลี่ยนทาง 
สามารถผลิตโดยเลิกผนังเซลล์ออกจากพืช
จากแบคทีเรีย
หรือจากเห็ดรา
ไม่ว่าจะโดยแรงกล สารเคมี หรือเอนไซม์
โพรโทพลาสต์ต่างกับ spheroplast เพราะได้เลิกผนังเซลล์ออกหมดแล้ว
ส่วน spheroplast ยังมีผนังเซลล์บางส่วน
ตัวอย่างเช่น spheroplast ของแบคทีเรียแกรมลบมีส่วนผนังเซลล์คือเปบทิโดไกลแคน (peptidoglycan) ที่เอาออกแล้ว แต่ยังเหลือเยื่อหุ้มเซลล์ชั้นนอก (outer membrane)
เชิงอรรถและอ้างอิง.
<templatestyles src="Reflist/styles.css" />
มันชัมมา โชคตี

มันชัมมา โชคตี (Manjamma Jogathi) หรือชื่อเมื่อเกิด มันชุนาถ เศตตี (Manjunatha Shetty, เกิด 18 เมษายน 1964) เป็นนักแสดงเวที นักร้อง และนักร่ายรำชาวกันนาดา ในปี 2019 มันชัมมาเป็นสตรีข้ามเพศคนแรกที่ดำรงตำแหน่งประธานของสถาบันกรณาฏกชนบท (Karnataka Janapada Academy) สถาบันชั้นนำของรัฐด้านศิลปะท้องถิ่น ในปี 2021 รัฐบาลอินเดียมอบรางวัลปัทมศรีให้แก่เธอจากบทบาทในการทำนุบำรุงศิลปะท้องถิ่น เธอเป็นสตรีข้ามเพศคนที่สองที่ได้รับปัทมศรี ถัดจากนารตกี นาฏราช ซึ่งได้รับรางวัลในปี 2019
มันชุนาถ (ชื่อเมื่อเกิด) เกิดในหมู่บ้านกัลลุกัมพะ ในอำเภอบัลลารี บิดาชื่อ หนุมานตยา (Hanumantaiah) มารดาชื่อ ชยาลักษมี (Jayalakshmi) มันชุนาถเข้าศึกษาจนสอบจบมัธยมศึกษา (SSLC) ที่ทวนคเร ในปี 1975 พ่อแม่ของเศตตีพาเขาไปยังหุลิเกมมะมนเทวาลัย (Huligemma temple) ใกล้กับเมืองโหสเปเฏเพิ่อเข้าพิธีเป็นโชคัปปา (jogappa) พิธีซึ่งเชื่อว่าเป็นการสมรสบุคคลแก่เทพเจ้า และนับจากนั้นมาก็จะได้รับอัตลักษณ์เพศสตรี ("ข้ามเพศ") ตามธรรมเนียมของฮินดู มันชุนาถจึงเปลี่ยนชื่อใหม่เป็น มันชัมมา โชคตี และเริ่มดำรงตนในอัตลักษณ์เพศหญิงนับจากนั้น
ภาวะพหุสัณฐานของยีน

ยีนหนึ่ง#เปลี่ยนทาง ๆ จัดว่ามี ภาวะพหุสัณฐาน  ถ้ามีอัลลีลมากกว่าหนึ่งอย่างที่โลคัสของยีนนั้นภายในกลุ่มประชากรของสิ่งมีชีวิตนั้น#เปลี่ยนทาง ๆ
โดยอัลลีลแต่ละอย่างจะต้องมีในกลุ่มประชากรใน#เปลี่ยนทาง เป็นอย่างน้อย
ภาวะพหุสัณฐานของยีนอาจเกิดในบริเวณใดก็ได้ภายในจีโนม
โดยมากจะไม่เปลี่ยนหน้าที่หรือการแสดงออกของยีน
บางอย่างอาจมองเห็น
เช่น ในสุนัข โลคัส E อาจมีอัลลีล #เปลี่ยนทาง คือ E, Em, Eg, Eh และ e
สุนัขที่มีอัลลีลลูกผสมต่าง#เปลี่ยนทาง ๆ กันจะมีสีขนและรูปแบบสีขนต่าง#เปลี่ยนทาง ๆ กัน
รูปแปรพหุสัณฐานอาจทำให้ยีนมีการแสดงออกผิดปกติ หรือทำให้ผลิตโปรตีนผิดปกติ
ซึ่งอาจเป็นเหตุหรือสัมพันธ์กับโรค
ตัวอย่างก็คือ ยีนเอนไซม์ CYP4A11 อาจมีรูปแบบพหุสัณฐาน โดยแทนที่ cytosine ด้วย thymidine ที่นิวคลีโอไทด์#เปลี่ยนทาง ของยีน และมีผลให้ผลิตโปรตีนซึ่ง phenylalanine ได้แทนที่ด้วย serine ที่กรดอะมิโน#เปลี่ยนทาง 
โปรตีนรูปแบบนี้ลดฤทธิ์ของเอนไซม์ในการแปลง arachidonic acid ให้เป็น eicosanoid คือ 20-hydroxyeicosatetraenoic acid ซึ่งควบคุมความดันเลือด
งานศึกษาหนึ่งพบว่า มนุษย์ที่มียีนเช่นนี้ทั้งแบบเดี่ยวและคู่ (ที่โครโมโซม) เกิดความดันโลหิตสูง โรค#เปลี่ยนทาง [[แม่แบบ:ไม่ตัด]]เหตุขาดเลือด (ischemic stroke) และโรคหลอดเลือดเลี้ยงหัวใจมากกว่าปกติ
ยีนซึ่งเป็นพหุสัณฐานมากที่สุดซึ่งรู้จักก็คือ major histocompatibility complex (MHC)
โมเลกุล MHC มีหน้าที่ทางภูมิคุ้มกันและมีปฏิสัมพันธ์กับเซลล์ที
มีอัลลีลเกินกว่า 32,000#เปลี่ยนทาง ชนิดสำหรับยีน MHC class I และ MHC class II ในมนุษย์ โดยประเมินว่ามีรูปแบบเกินกว่า 200#เปลี่ยนทาง อย่างสำหรับโลคัส HLA-B และ HLA-DRB1
เชิงอรรถและอ้างอิง.
<templatestyles src="Reflist/styles.css" />
โรอุน

คิม ซอก-อู (เกาหลี: ; ฮันจา: ; อาร์อาร์: "Kim Seok-woo"; เกิด 7 สิงหาคม พ.ศ. 2539) หรือที่รู้จักกันดีในชื่อ โรอุน นักแสดง นายแบบชาวเกาหลีใต้ และเป็นนักร้องอดีตสมาชิกของวง เอสเอฟไนน์ บอยแบนด์เคป็อป. เขารับบทนำเป็นครั้งแรกในละครโทรทัศน์เรื่อง "เอ็กซ์ตราออดินารียู" ทางช่อง MBC ปี ค.ศ. 2019
อาชีพ.
2015–2016: เดบิวต์วง SF9.
ในปี 2015 โรอุนได้เป็นส่วนหนึ่งของทีมพรีเดบิวต์ของค่าย FNC Entertainment โดยมีชื่อกลุ่มว่า Neoz School
ในเดือนพฤษภาคม 2016 โรอุนได้เข้าร่วมทีม NEOZ Dance เพื่อแข่งขันในรายการ D.O.B.(Dance or Band) ของ FNC Entertainment เป็นรายการแข่งขันเพื่อเดบิวต์ระหว่างทีมเต้น(NEOZ Dance) และ ทีมวงดนตรี(NEOZ Band). NEOZ Dance ชนะการแข่งขันด้วยคะแนนโหวต 51% และได้เดบิวต์เป็นวง SF9 ในเดือนตุลาคม 2016 มีซิงเกิลแรกคือ "Fanfare".
2017-ปัจจุบัน: ผลงานเดี่ยว และ ชื่อเสียงที่เพิ่มขึ้น.
ระหว่างที่โรอุนทำงานในฐานะไอดอลวง SF9 โรอุนก็ได้เริ่มงานแสดงไปด้วย โดยในปี 2017 โรอุนได้เริ่มงานแสดงครั้งแรกจากบทสมทบเล็กๆในเรื่อง School 2017 จากช่อง KBS2.
ในปี 2018 โรอุนได้รับซีรีส์ 2เรื่อง เรื่องแรกรับบทเป็นน้องชายของนางเอกใน "About Time ช่อง tvN และ "Where Stars Land จากช่อง SBS.
ในปี 2019 โรอุนได้รับบทนำครั้งแรกในเรื่อง Extraordinary You ทางช่อง MBC จากบทฮารุในเรื่อนี้ ทำให้ชื่อเสียงของโรอุนโด่งดังขึ้นอย่างมาก และได้รับรางวัลนักแสดงหน้าใหม่ยอดเยี่ยม จาก MBC Drama Awards อีกด้วย
ในเดือน กันยายน 2023 ค่าย FNC ได้ประกาศว่าโรอุนจะหยุดทำกิจกรรมในฐานะสมาชิกวง SF9 แล้วโฟกัสในงานแสดง โดยที่ยังอยู่ในต้นสังกัดเดิม
วัดสว่างอารมณ์ (จังหวัดอุทัยธานี)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสว่างอารมณ์ อำเภอสว่างอารมณ์ จังหวัดอุทัยธานี มีที่ดินตั้งวัดเนื้อที่ 8 ไร่ 1 งาน 96 ตารางวา โฉนดเลขที่ 306
วัดสว่างอารมณ์ตั้งวัดเมื่อ พ.ศ. 2430 ได้มีนามตามชื่อบ้านซึ่งหมู่บ้านนี้เดิมเป็นที่รกร้างว่างเปล่า เมื่อประชาชนเริ่มเข้ามาจับจองที่ดินทำกันซึ่งโล่งแจ้งจึงเรียกกันว่า "บ้านสว่าง" ต่อมาได้เปลี่ยนมาเป็น "บ้านสว่างอารมณ์" เมื่อสร้างวัดขึ้นจึงใช้นามตามชื่อบ้าน แต่ประชาชนนิยมเรียกกันสั้น ๆ ว่า วัดสว่าง วัดได้รับพระราชทานวิสุงคามสีมาประมาณ พ.ศ. 2453 เขตวิสุงคามสีมากว้าง 40 เมตร ยาว 80 เมตร ทางวัดได้เปิดสอนพระปริยัติธรรม พ.ศ. 2483
พื้นที่ตั้งวัดเป็นที่ราบลุ่ม อาคารเสนาสนะที่สำคัญ ได้แก่ ศาลาการเปรียญกว้าง 12 เมตร ยาว 28 เมตร สร้างเมื่อ พ.ศ. 2518 เป็นอาคารไม้ชั้นเดียว หอสวดมนต์กว้าง 14 เมตร ยาว 30 เมตร สร้างเมื่อ พ.ศ. 2496 เป็นอาคารไม้ชั้นเดียว และกุฏิสงฆ์ จำนวน 2 หลัง เป็นอาคารไม้ชั้นเดียว วัดยังประดิษฐานรูปหล่อหลวงพ่อเสน่ห์
วัดสว่างอารมณ์ (อำเภอเมืองสิงห์บุรี)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลต้นโพธิ์ อำเภอเมืองสิงห์บุรี จังหวัดสิงห์บุรี
วัดสว่างอารมณ์ เดิมชื่อ วัดบางมอญ เนื่องจากสมัยก่อนบริเวณวัดมีชาวมอญนำสินค้ามาขายตามแม่น้ำเจ้าพระยา ได้แวะพักเรือบริเวณนี้ และเรียกชื่อหมู่บ้านว่า "บ้านบางมอญ" แม้หมู่บ้านจะไม่มีชาวมอญอาศัยอยู่ ชาวบ้านเรียกชื่อวัดตามหมู่บ้าน วัดสร้างเมื่อ พ.ศ. 2399 โดยพระครูสิงหมุนี หรือ หลวงพ่อเรือง อดีตเจ้าอาวาส ได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2505
บริเวณวัดเป็นแหล่งปั้นพระพุทธรูปที่สืบทอดวิชาปั้น พระพุทธรูปมาจากตระกูลช่าง บ้านช่างหล่อธนบุรี และยังเป็นแหล่งเก็บรวบรวมและจัดแสดงตัวหนังใหญ่ โดยมีครูเปีย นายหนังเร่จากพระนครศรีอยุธยา เข้ามาบุกเบิกการเชิดหนังใหญ่ขึ้นที่วัดสว่างอารมณ์เป็นคนแรก ภายหลังวัดได้ก่อตั้งพิพิธภัณฑ์หนังใหญ่ เมื่อ พ.ศ. 2545 โดยใช้พื้นที่ชั้นบนของศาลาการเปรียญจัดแสดงตัวหนังใหญ่
วัดอรัญญวิเวก (จังหวัดนครพนม)

วัดอรัญญวิเวก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านข่า อำเภอศรีสงคราม จังหวัดนครพนม
วัดอรัญญวิเวก หรือ วัดป่าอรัญญวิเวก ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 17 กรกฎาคม พ.ศ. 2530 หลวงปู่ตื้อ อจลธมฺโม ซึ่งเป็นพระเกจิอาจารย์ชื่อดังสายกรรมฐาน ท่านได้มาธุดงค์ที่วัดแห่งนี้ เมื่อ พ.ศ. 2516 ท่านนำช่างฝีมือมาก่อสร้างเจดีย์เพื่อบรรจุพระบรมสารีริกธาตุ เป็นเจดีย์ทรงระฆังคว่ำสูงร่วม 10 เมตร และสร้างอุโบสถและพัฒนาวัด พร้อมกับสร้างกุฏิพระอาจารย์กาวงศ์ โอทาตวณฺโน ซึ่งท่านมรณภาพก่อนจนแล้วเสร็จ ตามคำบัญชาของหลวงปู่
ลักษณะของวัดเป็นที่ราบลุ่ม อาคารและเสนาสนะได้แก่ อุโบสถ ศาลาการเปรียญ กุฏิสงฆ์ เจดีย์ทอง พิพิธภัณฑ์หลวงปู่ตื้อ อจลธัมโม ภายในพิพิธภัณฑ์ประดิษฐานหุ้นขี้ผึ้งรูปเหมือนหลวงปู่ตื้อ จัดแสดงประวัติ เครื่องอัฐบริขาร และของใช้ส่วนตัวของหลวงปู่ตื้อ ทั้งยังมีห้องสมุดสำหรับประชาชนอยู่ด้วย มีการจำหน่ายของที่ระลึก วัตถุมงคลภายในพิพิธภัณฑ์ สำหรับนักท่องเที่ยวผู้ที่สนใจ
วัดป่าอรัญญวิเวก (จังหวัดเชียงราย)

วัดป่าอรัญญวิเวก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลปงน้อย อำเภอดอยหลวง จังหวัดเชียงราย วัดมีเกจิอาจารย์ ได้แก่ หลวงพ่อทูล ขิปฺปปญฺโญ และหลวงพ่อทวี จิตฺตคุตฺโต
วัดป่าอรัญญวิเวก หรือเดิมชื่อ วัดป่าลัน ตั้งวัดเมื่อวันที่ 13 กุมภาพันธ์ พ.ศ. 2555 ได้รับพระราชทานวิสุงคามสีมาเมื่อวันที่ 24 ธันวาคม พ.ศ. 2555 แต่เดิมมีพระสงฆ์หลายรูปเข้ามาจำพรรษา จนกระทั่งเมื่อ พ.ศ. 2528 หลวงพ่อทวี จิตฺตคุตฺโต เข้ามาจำพรรษาอยู่ที่วัดป่าลันแห่งนี้และได้บูรณะซ่อมแซม ได้สร้างพระมหาธาตุเจดีย์ 9 มงคล เหนือสุดสยาม ตามนิมิตลิขิตเทวดาซึ่งประกอบด้วยเจดีย์องค์ใหญ่ 1 องค์ เจดีย์บริวาร 8 องค์ โดยเจดีย์องค์ใหญ่มีเส้นผ่านศูนย์กลาง 9 เมตร สูง 19 เมตร เจดีย์องค์เล็ก 8 องค์ แต่ละองค์เส้นผ่าศูนย์กลาง 2 เมตร สูง 9 เมตร อุโบสถมีงานฉลองปิดทองฝังลูกนิมิตระหว่างวันที่ 12-15 มีนาคม พ.ศ. 2558 
วัดยังได้รับรางวัลชนะเลิศการรักษาป่าไม้ดีเด่นของจังหวัดเชียงราย ภายในวัดมีธารน้ำตกบริเวณเชิงเขาในวัด แต่น้ำตกจะมีเฉพาะในฤดูฝนเท่านั้น
อำเภอคอคี

อำเภอคอคี  เป็นอำเภอในเทศมณฑลแดชที จังหวัดบูเชฮร์ ประเทศอิหร่าน จากสำมะโน พ.ศ. 2549 อำเภอนี้มีประชากร 22,798 คนใน 4,764 ครัวเรือน อำเภอนี้แบ่งออกเป็น 2 เมืองคือคอคีและบอดูเล และ 3 ตำบลคือตำบลเชฆอพูร์, ตำบลแคบกอน และตำบลคอคี
ตำบลแคบกอน

แคบกอน  เป็นตำบลในอำเภอคอคี เทศมณฑลแดชที จังหวัดบูเชฮร์ ประเทศอิหร่าน แบ่งออกเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 4,850 คนใน 1,138 ครัวเรือน
แอนดี เล

แอนดี เล (เกิด 15 ตุลาคม พ.ศ. 2534) เป็นนักแสดง ผู้อำนวยการสร้าง และนักแสดงผาดโผนชาวอเมริกัน เกิดในเดือนตุลาคมปี พ.ศ. 2534 เลได้แสดงภาพยนตร์หลายเรื่องรวมถึง "ชาง-ชี กับตำนานลับเท็นริงส์" "เดอะเปเปอร์ไทเกอร์ส", และโครงการเดียวของเขาที่ผลิตขึ้นเองเรื่อง "Supreme Art of War". เลยังปรากฏตัวในเรื่อง "" รับบทเป็น ฟาง ในปี ค.ศ. 2011 เลได้ร่วมก่อตั้งชมรมศิลปะการต่อสู้ชื่อว่า มาเชียลคลับ ซึ่งได้กำกับการแสดงผาดโผนให้กับภาพยนตร์หลายเรื่องรวมถึง "ชาง-ชี" (2021) และ "อีเวอรีธิงอีเวอรีแวร์ออลแอตวันซ์" กับ มิเชล โหย่ว แม้ว่าเขาจะมีส่วนร่วมในการสร้างชมรม แต่เลก็ยังทำงานการแสดงผาดโผนเดี่ยวหลายครั้งโดยไม่มีกลุ่ม
Haymondia

Haymondia เป็นสกุลของพืชดอกที่อยู่ในวงศ์ Fabaceae. มีเพียงสปีชีส์เดียวคือ Haymondia wallichii.
ถิ่นกำเนิดคือ เนปาล ถึง จีน (ยูนนาน) และ อินโดจีน
Harpagocarpus

Harpagocarpus เป็นสกุลของพืชดอกที่อยู่ในวงศ์ Polygonaceae มีเพียงสปีชีส์เดียวคือ Harpagocarpus snowdenii.
ถิ่นกำเนิดของมันคือแคเมอรูนถึงซูดานและแทนซาเนีย
Guilfoylia

Guilfoylia เป็นสกุลของพืชดอกที่อยู่ในวงศ์ Surianaceae. มีเพียงสปีชีส์เดียวคือ Guilfoylia monostylis.
ถิ่นกำเนิดคือออสเตรเลียตะวันออก และพบใน รัฐ ของ นิวเซาธ์เวลส์ และ ควีนส์แลนด์
Grazielanthus

Grazielanthus เป็นสกุลของพืชดอกที่อยู่ในวงศ์ Monimiaceae. มีเพียงสปีชีส์เดียวคือ Grazielanthus arkeocarpus.
มีถิ่นกำเนิดในบราซิลตะวันออกเฉียงใต้
Grandidiera

Grandidiera เป็นสกุลของพืชดอกที่อยู่ในวงศ์ Achariaceae. มีเพียงสปีชีส์เดียวคือ Grandidiera boivinii Jaub.
มีถิ่นกำเนิดอยู่ทางตะวันออกเฉียงใต้ของเคนยา แทนซาเนีย และ โมซัมบิก
Ghikaea

Ghikaea เป็นสกุลของพืชดอกที่อยู่ในวงศ์ Orobanchaceae. มีเพียงสปีชีส์เดียวคือ Ghikaea speciosa.
ถิ่นกำเนิดคือ เอธิโอเปีย, โซมาเลีย และตอนเหนือ เคนยา
Geochorda

Geochorda เป็นสกุลของพืชดอกที่อยู่ในวงศ์ Plantaginaceae มีเพียงสปีชีส์เดียวคือ Geochorda glechomoides.
มีถิ่นกำเนิดอยู่ที่บราซิลตอนใต้ถึงอาร์เจนติน่าตะวันออกเฉียงเหนือ
Galpinia

Galpinia เป็นสกุลของพืชดอกที่อยู่ในวงศ์ Lythraceae มีเพียงสปีชีส์เดียวคือ Galpinia transvaalica.
ถิ่นกำเนิดคือเขตร้อนและแอฟริกาตอนใต้ พบใน KwaZulu-Natal และ ภาคเหนือ (จังหวัดของแอฟริกาใต้), โมซัมบิก, สวาซิแลนด์ และ ซิมบับเว
Fonkia

Fonkia เป็นสกุลของพืชดอกที่อยู่ในวงศ์ Plantaginaceae มีเพียงสปีชีส์เดียวคือ Fonkia uliginosa.
มีถิ่นกำเนิดใน ชิลี และทางตะวันตกเฉียงใต้ อาร์เจนตินา
พืชชนิดนี้สามารถเจริญเติบโตได้ดีในพื้นที่ชื้นและมีน้ำขัง โดยมีความทนทานต่อสภาพแวดล้อมที่ไม่เอื้ออำนวย
Exaculum

Exaculum เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Exaculum pusillum.
ถิ่นกำเนิดคือยุโรปตะวันตกเฉียงใต้ถึงตะวันตกและเมดิเตอร์เรเนียนกลาง
ตระกูลเจ้า (สแลง)

ตระกูลเจ้า, ครอบครัวเจ้า หรือ แซ่เจ้า (Zhao family) เป็นคำสแลงใช้เรียกผู้มีฐานันดรศักดิ์สูงในประเทศจีน เช่น เจ้าหน้าที่ระดับสูงของรัฐ, มหาเศรษฐี, ผู้นำในระบบปกครอง และลูกหลาน คำนี้มีที่มาจาก "ประวัติจริงของอา Q" โดยหลู่ซิ่น ในเดือนธันวาคม 2015 มีบทความโดยบัญชีสาธารณะหนึ่งบนวีแชตที่เรียกแทนเหล่าชนชั้นสูงว่าเป็น "คนตระกูลเจ้า" คำนี้ได้กลายเป็นอินเทอร์เน็ตมีมนับจากนั้น ไม่นานหลังจากนั้น กรมประชาสัมพันธ์ของพรรคคอมมิวนิสต์จีนประกาศห้ามการใช้คำว่า "ตระกูลเจ้า" รวมถึงมีรายงานสื่อซึ่งใช้คำดังกล่าวถูกลงโทษ ในปัจจุบันจึงไม่ปรากฏคำนี้บนอินเทอร์เน็ตของจีนอีกต่อไป
ที่มา.
"ประวัติจริงของอา Q" เป็นงานเขียนโดยหลู่ซิ่น ตีพิมพ์ครั้งแรกในปี 1921 ซึ่งในเนื้อเรื่อง เจ้าคุณปู่เจ้า  ถุยน้ำลายออกเมื่ออาคิว (Ah Q) ผู้มีสกุลเดียวกันกล้าที่จะทำตัวประดุจเป็นผู้มีสกุลเจ้า พร้อมกล่าวกับเขาว่า "แกคิดว่าแกคู่ควรกับนามสกุลเจ้าหรอ" 
ในัวนที่ 19 ธันวาคม 2015 บัญชีสาธารณะหนึ่งบนวีแชตเผยแพร่บทความ "ข้อพิพาทระหว่างว่านเกอกับเป่าเหน็ง: ฉากหน้าเป็นคนป่า ฉากหลังเป็นคนตระกูลเจ้า" (The argument between Vanke and Baoneng: Barbarians in the front, and the Zhao family in the shadow) ซึ่งแบ่งระดับชั้นของตลาดทุนในจีนเป็นสี่ขั้น: ผู้ลงทุนในการค้า (retail investor), นายธนาคาร (banker), ผู้ปกครองด้วยอำนาจเงิน (plutocrat) และ คนตระกูลเจ้า (Zhao family) ซึ่งอยู่ลำดับสูงสุด ส่วน "คนป่า" หมายถึงคนที่ร่ำรวยแต่ไม่มีอำนาจ บทความนี้เป็นจุดเริ่มต้นให้คำว่า "ตระกูลเจ้า" กลายเป็นที่นิยมขึ้นมาในวงกว้าง
รูปต่อยอด.
หลังคำนี้แพร่กระจายอย่างรวดเร็ว ก็ปรากฏรูปแบบต่อยอดของคำนี้มากมาย เช่น:
นอกจากนี้ยังมีการใช้ประโยค "แกคิดว่าแกคู่ควรกับนามสกุลเจ้าหรอ" เพื่อแหย่และตอบโต้กลุ่มพรรคห้าสิบสลึงด้วย
สนามบินเชียงราย

สนามบินเชียงราย หมายถึงสนามบินหรือท่าอากาศยานในจังหวัดเชียงราย ซึ่งอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ความสัมพันธ์ไทย–ออสเตรเลีย

ความสัมพันธ์ระหว่างประเทศระหว่างประเทศออสเตรเลียและประเทศไทย ประเทศไทยได้แสดงผ่านสถานเอกอัครราชทูตในแคนเบอร์ราและสถานกงสุลใหญ่ในซิดนีย์ ส่วนประเทศออสเตรเลียมีสถานเอกอัครราชทูตอยู่ในกรุงเทพมหานคร โดยมีการสถาปนาความสัมพันธ์ทางการฑูตอย่างเป็นทางการระหว่างสองประเทศใน พ.ศ. 2495
ครั้นในช่วงรัฐประหารในประเทศไทย พ.ศ. 2549 อเล็กซานเดอร์ ดาวเนอร์ รัฐมนตรีว่าการกระทรวงการต่างประเทศออสเตรเลีย ได้กล่าวว่า "เรากังวลอย่างยิ่งว่ารัฐบาลถูกโค่นล้มในลักษณะนี้"
การค้าของพลเมือง.
ใน พ.ศ. 2546 ทั้งสองประเทศประกาศว่าพวกเขาจะทำความตกลงการค้าเสรี ความตกลงการค้าเสรีไทย-ออสเตรเลีย (TAFTA) มีผลบังคับใช้เมื่อวันที่ 1 มกราคม พ.ศ. 2548 ซึ่งความตกลงนี้ได้อำนวยความสะดวกในการค้าและการลงทุนแบบสองทางที่เพิ่มขึ้น, ความคล่องตัวทางธุรกิจที่ดีขึ้น, การทิ้งขยะ, สนับสนุนแนวปฏิบัติที่เป็นเลิศระดับนานาชาติ และส่งเสริมความร่วมมือทวิภาคีในด้านต่าง ๆ รวมถึงขั้นตอนทางศุลกากร, การจัดซื้อจัดจ้างของรัฐบาล, นโยบายการแข่งขัน และการคุ้มครองทรัพย์สินทางปัญญา
ใน พ.ศ. 2558 การค้าสินค้าและบริการแบบสองทางมีมูลค่ามากกว่า 20,800 ล้านดอลลาร์ออสเตรเลีย
การส่งออกแร่.
ประเทศไทยเป็นตลาดที่สำคัญสำหรับอะลูมิเนียมและโลหะของออสเตรเลีย ส่วนออสเตรเลียยังเป็นผู้จัดจำหน่ายถ่านหินรายใหญ่ของประเทศไทย
การท่องเที่ยว.
ประเทศไทยเป็นตลาดการท่องเที่ยวที่สำคัญสำหรับชาวออสเตรเลีย โดยในปี ค.ศ. 2023 มีชาวออสเตรเลียเดินทางมาประเทศไทยจำนวน 687,745 คน ส่วนตลาดการบินออสเตรเลีย-ไทย ใหญ่เป็นอันดับ 6 ของประเทศออสเตรเลีย นอกจากนี้ มีสายการบินหลายแห่งให้บริการเที่ยวบินตรงระหว่างออสเตรเลียและไทย ได้แก่ แอร์เอเชีย, เจ็ตสตาร์แอร์เวย์, การบินไทย และควอนตัส
กองระวังป้องกันที่ 1

กองระวังป้องกันที่ 1  เป็นรูปขบวนทางทหารของกองทัพบกสาธารณรัฐเกาหลี กองทหารนี้อยู่ใต้การบัญชาการต่อหน่วยบัญชาการป้องกันเมืองหลวง มีกองบัญชาการตั้งในเขตซอแดมุน, โซล มีภารกิจคุ้มกันภูเขาบูคัก, ภูเขาอินวัง, พื้นที่ส่วนกลางเมืองโซล, และทำเนียบน้ำเงิน
ประวัติ.
ตามที่ประธานาธิบดีคิม ย็อง-ซัม มีแผนการสะสางผลตกค้างของระบบเผด็จการทหาร เมื่อวันที่ 17 ธันวาคม ค.ศ. 1996 กองระวังป้องกันที่ 30 และ 33 ถูกยุบรวมกัน และสถาปนาเป็นกองระวังป้องกันที่ 1
การจัดกำลัง.
ยุทโธปกรณ์ประกอบด้วย มอตาร์ 81 มม. และ ปืนไร้แรงสะท้อน 106 มม. ติดตั้งไว้ที่รถบรรทุกเบา
วัดสุมนาวาส

วัดสุมนาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำปราณ อำเภอปราณบุรี จังหวัดประจวบคีรีขันธ์ และเป็นสำนักปฏิบัติธรรมประจำจังหวัดประจวบคีรีขันธ์ แห่งที่ 22 ตั้งอยู่ใกล้กับหาดเขากะโหลก วนอุทยานท้าวโกษา โดยมีพระครูสุมนธรรมสถิต เป็นเจ้าอาวาส
วัดสุมนาวาส หรือ วัดเขากะโหลก ตั้งวัดเมื่อ พ.ศ. 2528 ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548 อาคารเสนาสนะที่สำคัญ ได้แก่ วิหารสีทอง มียักษ์ 2 ตน ยืนอยู่หน้าวิหาร ด้านในวิหาร มีองค์หลวงพ่อหว่าง อุตุตโม เจ้าอาวาสรูปแรก 
วัดมีเครื่องรางคือ เครื่องรางจระเข้ มีตำนานเกี่ยวกับตำนานสมบัติจระเข้จักรพรรดิ์ ว่า แต่เดิมมีเศรษฐีขี้เหนียวที่ไม่ทำทำบุญทำทาน ได้เงินมาก็รวบรวมเงินทองใส่โอ่งนำไปฝังไว้ที่ท่าน้ำ โดยไม่ให้ใครรู้เห็น จนเมื่อเศรษฐีตายไปแล้วกลับมาเกิดใหม่เป็นจระเข้ ยังคงวนเวียนยึดติดกับทรัพย์สมบัติ คอยเฝ้าสมบัติอยู่ท่าน้ำหน้าบ้านตัวเอง จนวันหนึ่งได้เข้าฝันลูกชายให้เอาสมบัติที่ท่าน้ำนั้นนำไปทอดกฐินและสร้างกุศลที่เป็นประโยชน์แก่พระพุทธศาสนา ระหว่างที่เดินทางนำองค์กฐินแห่ไปทางเรือ จระเข้ตัวนั้นก็ว่ายน้ำตามไปด้วยไปได้พักหนึ่งจึงบอกแก่ภรรยาว่า ตนตามไปด้วยไม่ได้แล้วเพราะเหนื่อย บุตรและภรรยาจึงวาดรูปจระเข้ที่ธงแล้วยกขึ้นไว้ในวัดที่ไปทอดกฐิน เมื่อพระสวดจบ จระเข้ตัวนั้นก็ขาดใจตาย จึงเกิดไปเป็นเทพที่ร่ำรวยบันดาลให้คนที่เคารพได้ทำมาค้าขึ้น เป็นที่มาของธงรูปจระเข้ ซึ่งว่ากันว่าจระเข้ที่วัดเขากระโหลกก็เป็นจระเข้ตัวเดียวกันกับจระเข้บนธงในงานทอดกฐิน
วัดเสาธงทอง (อำเภอบางปลาม้า)

วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาลี อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 18 ไร่ ปัจจุบันมีพระปลัด ละเอียด อนาลโย เป็นเจ้าอาวาส
วัดเสาธงทองตั้งวัดเมื่อ พ.ศ. 2460 ได้รับพระราชทานวิสุงคามสีมา เมื่อ พ.ศ. 2481 
อาคารเสนาสนะที่สำคัญ ได้แก่ อุโบสถ กว้าง 5 เมตร ยาว 9 เมตร สร้างเมื่อ พ.ศ. 2470 ศาลาการเปรียญ กว้าง 9 เมตร ยาว 15 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2536 และกุฏิสงฆ์ จำนวน 6 หลัง ศาลาบำเพ็ญกุศล สร้างด้วยคอนกรีตเสริมเหล็ก ปูชนียวัตถุ มีพระประธานประจำอุโบสถพร้อมพระอัครสาวก และพระพุทธรูปปางนาคปรก 1 องค์
วัดเสาธงทอง (อำเภอศรีประจันต์)

วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมดแดง อำเภอศรีประจันต์ จังหวัดสุพรรณบุรี ที่ดินตั้งวัดมีเนื้อที่ 31 ไร่ 2 งาน 76 ตารางวา
วัดเสาธงทอง เป็นวัดโบราณมีอายุราว 600-700 ปี แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2370 เดิมชื่อ วัดพระบาท ด้วยเหตุที่มีรอยพระพุทธบาทสร้างด้วยศิลาแลง มีเรื่องเล่ากันว่า พระพุทธบาทนี้ลอยมาตามน้ำมาวนเวียนอยู่หน้าวัดนี้ ตาปะขาว 2 คนได้ทำพิธีอัญเชิญขึ้นมาและประดิษฐานยังวิหาร ชาวบ้านจึงเรียกวัดนี้ว่าวัดพระบาท วัดเสาธงทองเคยเป็นวัดร้างระยะหนึ่ง จนในที่สุดโบราณวัตถุเสนาสนะต่าง ๆ มีอันต้องปรักหักพังลงจนหมด 
ต่อมาในราวพ.ศ. 2410 หลวงพ่ออยู่เป็นพระภิกษุรูปแรกได้เริ่มบูรณปฏิสังขรณ์เสนาสนะและถาวรวัตถุขึ้นใหม่ โดยเคยสร้างกุฏิสงฆ์ขนาดเล็ก 2–3 หลัง พอเป็นที่อาศัยแก่พระสงฆ์ ท่านครองวัดเสาธงทองได้ประมาณ 10 ปี ก็มรณภาพ 
ต่อมาหลวงพ่อเพิ่มปกครองวัด ท่านได้บูรณปฏิสังขรณ์ต่อเป็นการใหญ่โดยจัดสร้างพระอุโบสถ กุฏิสงฆ์ ศาลาการเปรียญ ราว พ.ศ. 2460 ท่านได้สร้างพระเครื่องแจกเป็นครั้งแรกก็คือพระพุทธชินราช วัดเสาธงทอง สร้างเป็นเนื้อดินเผา เนื้อละเอียด ถือเป็นพระเครื่องที่ได้รับความนิยม มีพระพุทธคุณโดดเด่นในด้านอยู่ยงและแคล้วคลาดจนเป็นที่รู้จักกันทั่วไป
อาคารเสนาสนะได้แก่ อุโบสถ กว้าง 10 เมตร ยาว 20 เมตร ศาลาการเปรียญ กว้าง 36 เมตร ยาว 46 เมตร สร้างเมื่อ พ.ศ. 2527 หอสวดมนต์ กว้าง 12 เมตร ยาว 25 เมตร สร้างเมื่อ พ.ศ. 2415 กุฏิสงฆ์ จำนวน 8 หลัง วิหาร กว้าง 14 เมตร ยาว 14 เมตร สร้างเมื่อ พ.ศ. 2491 วัดมีโบราณวัตถุที่สำคัญ ได้แก่ พระพุทธบาทหินแดงประดิษฐานอยู่ในมณฑป ทางวัดจัดให้มีเทศกาลปิดทองทุกปี พระพุทธรูปศิลา และ ซากแนวกำแพงโบสถ์
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดเสาธงทอง (เท่าที่พบข้อมูล)
วัดบางละมุง

วัดบางละมุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางละมุง อำเภอบางละมุง จังหวัดชลบุรี ที่ดินตั้งว้ดมีเนื้อที่ 3 ไร่ 1 งาน 80 ตารางวา
วัดบางละมุงตั้งเมื่อ พ.ศ. 2425 มีชื่อที่ชาวบ้านเรียกกันมาแต่เดิมว่า วัดกลางบางละมุง และ วัดวารีล้อม เนื่องจากอยู่ย่านกลางของวัดต่าง ๆ เช่น วัดเศรษฐี วัดโบสถ์ วัดท่ากระดาน แต่ปัจจุบันวัดเหล่านั้นได้ร้างไปหมดแล้ว และตั้งอยู่ในที่เนินที่มีน้ำล้อมรอบ จึงเรียกว่าวัดวารีล้อม ตามประวัติศาสตร์เล่าว่า พระเจ้าตากได้นำทัพมาพักยังสถานที่แห่งนี้ ก่อนที่จะยกทัพไปตีเมืองจันทบุรีกอบกู้เอกราชจนสำเร็จ วัดได้รับพระราชทานวิสุงคามสีมาเมื่อวันที่ 1 มีนาคม พ.ศ. 2559
หลวงพ่อคง เจ้าอาวาสรูปแรกของวัดบางละมุง เป็นพระเกจิอาจารย์ที่มีผู้เคารพนับถือมากและผู้มีจิตศรัทธาริเริ่มในการสร้างวัด เล่ากันว่าเป็นคนจีน ชื่อว่าจีนมาก และมีการพัฒนาวัดมาตามลำดับจนถึงปัจจุบัน มีโรงเรียนประถมศึกษา ตั้งอยู่ในเนื้อที่วัด จำนวน 5 ไร่
สิ่งสำคัญภายในวัด ได้แก่ โบสถ์เก่า (เหลือเพียงฐานพระประธาน) ตู้พระธรรมเก่า ต้นสน (สมเด็จพระเจ้าตากสินมหาราช) อุโบสถด้านตะวันออก(โบสถ์ร้างหลังวัดบางละมุง) เจดีย์ (ทางด้านตะวันออกเฉียงใต้ของโบสถ์ร้างหลังวัดบางละมุง)
วัดพรประภานิมิต

วัดพรประภานิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยใหญ่ อำเภอบางละมุง จังหวัดชลบุรี
วัดพรประภานิมิต หรือชาวบ้านเรียกว่า วัดเขาดินเทวานิมิต เป็นวัดที่เกิดจากความคิดริเริ่มของอาจารย์โสตถ์ พระลูกวัดเทพบุตร ที่ได้ฝันว่ามีเทวดามาบอกให้ช่วยสร้างวัดบนเขา จึงได้เริ่มดำเนินการก่อสร้างวัดบนที่ดินบนเขาที่ขณะนั้นยังเป็นเพียงที่พักสงฆ์ ต่อมาพระครูวินัยธรชัยวัตร อาภาธโร เจ้าอาวาสวัดเทพบุตร ที่ได้รับมอบหมายจากพระครูวิจิตรธรรมสาร เจ้าคณะอำเภอบางละมุง ให้ดำเนินการจัดตั้งวัด จนประกาศตั้งวัดเมื่อวันที่ 6 กุมภาพันธ์ พ.ศ. 2557 ได้รับพระราชทานวิสุงคามสีมาเมื่อวันที่ 11 เมษายน พ.ศ. 2562 ประกาศชื่อวัดว่า "วัดพรประภานิมิตร" พื่อให้สอดคล้องกับนามสกุลของผู้บริจาคที่ดินคือตระกูลพรประภา
จุดเด่นของวัด คือ อุโบสถสีขาวเป็นการสร้างและทาสีตามแนวทางครูบาอาจารย์ที่นับถือ คือ หลวงพ่อฤาษีลิงดำ อุโบสถยาว 25 เมตร กว้าง 11 เมตร ภายในที่ตกแต่งด้วยกระจกแก้วประดับคริสตัล พื้นไม้ ภายในประดิษฐานพระประธาน องค์ใหญ่มีนามว่า "พระธเนศองค์ปฐม ปรางค์จักรพรรดิ์" หรือเรียกอีกชื่อว่า "ปรางค์พระนิพพาน" เป็นพระพุทธรูปทรงเครื่อง และมีพระพุทธรูปองค์เล็กที่ทรงเครื่องกษัตริย์รอบหน้าต่างอีกจำนวน 28 พระองค์ ส่วนบานหน้าต่างจะมีพระการวาดภาพพระพุทธรูปปรางค์พระพุทธเจ้าครั้งอยู่บนโลกมนุษย์ ซึ่งเป็นการจำลองของโลกมนุษย์และวิสูตรธิเทพ
กองพลที่ 1 (ญี่ปุ่น)

กองพลที่ 1  เป็นกองพลทหารประจำการที่เป็น 1 ใน 9 กองพลประจำการของกองกำลังป้องกันตนเองภาคพื้นดินญี่ปุ่น กองพลนี้อยู่ใต้การบัญชาการจากกองทัพตะวันออก ฐานบัญชาการตั้งอยู่ที่ค่ายเนริมะ ในแขวงเนริมะ, โตเกียว มีหน้าที่รับผิดชอบการป้องกันประเทศในพื้นที่โตเกียว กับพื้นที่จังหวัดชิบะ, อิบารากิ, คานางาวะ, ไซตามะ, ชิซูโอกะ และยามานาชิ
ประวัติ.
กองพลได้ก่อตั้งขึ้นเมื่อวันที่ 18 มกราคม ค.ศ. 1962 โดยแรกเริ่มถูกก่อตั้งในนาม กองทัพน้อยเขตที่ 1 (โตเกียว) เมื่อ ค.ศ. 1950 ในเวลาขณะนั้นขึ้นตรงกับสำนักงานตำรวจสำรองแห่งชาติ และใน ค.ศ. 1962 ได้ถูกปฏิรูปเป็นกองพลทหารราบ
องค์การบริหารส่วนตำบลทะเลชุบศร

องค์การบริหารส่วนตำบลทะเลชุบศร เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–9 ของตำบลทะเลชุบศร (เฉพาะนอกเขตเทศบาลเมืองลพบุรี) ในอำเภอเมืองลพบุรี จังหวัดลพบุรี เดิมมีฐานะเป็นสภาตำบลทะเลชุบศรใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลทะเลชุบศรในวันที่ 30 มกราคม พ.ศ. 2539 ปัจจุบันเขตองค์การบริหารส่วนตำบลทะเลชุบศรมีประชากร 13,899 คน
พื้นที่องค์การบริหารส่วนตำบลทะเลชุบศรประกอบไปด้วย 9 หมู่บ้านในตำบลทะเลชุบศร แบ่งเป็นครอบคลุมเต็มพื้นที่ 9 หมู่บ้าน (ไม่นับรวมพื้นที่ในเขตเทศบาลเมืองลพบุรีซึ่งไม่มีตำแหน่งกำนันและผู้ใหญ่บ้าน และยกระบบหมู่แล้ว) ได้แก่ พื้นที่หมู่ 1 บ้านโคกขยาย หมู่ 2 บ้านท่ากระยาง หมู่ 3–4 บ้านสะพานอิฐ และหมู่ 5–9 บ้านพระที่นั่งเย็น (พระที่นั่งไกรสรสีหราช) มีพื้นที่รับผิดชอบ 6.94 ตารางกิโลเมตร หรือคิดเป็นพื้นที่ 4,337.5 ไร่ และแบ่งพื้นที่ออกเป็น 2 ส่วนคือ ส่วนที่อยู่อาศัยประมาณ 4.30 ตารางกิโลเมตร หรือคิดเป็นพื้นที่ 2,687.5 ไร่ และพื้นที่ทำการเกษตรประมาณ 2.64 ตารางกิโลเมตร หรือคิดเป็นพื้นที่ 1,650.0 ไร่
อุชเชน

อุชเชน (, การออกเสียงภาษาฮินดูสตานี: ]) เป็นเมืองในอำเภออุชเชน รัฐมัธยประเทศ ประเทศอินเดีย อุชเชนเป็นเมืองใหญ่สุดลำดับที่ห้าในรัฐมัธยประเทศนับจากประชากร และเป็นศูนย์กลางบริหารอำเภออุชเชนและมณฑลอุชเชน อุชเชนเป็นหนึ่งในสัปตบุรี หรือเจ็ดเมืองอันเป็นสถานที่แสวงบุญในศาสนาฮินดู เป็นที่รู้จักจากการเป็นหนึ่งในเมืองที่จัดเทศกาลกุมภเมลาทุก ๆ สิบสองปี มีมหากาเลศวร ชโยติรลึงค์ โบสถ์พราหมณ์ที่มีชื่อเสียงตั้งอยู่ที่ใจกลางเมือง
อุชเชนเป็นเมืองโบราณที่ตั้งอยู่ริมฝั่งตะวันออกของแม่น้ำศีปร เป็นเมืองสำคัญของที่ราบสูงมัลวะมาตลอดประวัติศาสตร์ อุชเชนเคยเป็นเมืองหลวงของแคว้นอวันตี หนึ่งในสิบหกมหาชนบท อุชเชนก้าวขึ้นมาเป็นศูนย์กลางการเมืองของอินเดียกลางประมาณ 600 ปีก่อนคริสตกาล และคงความสำคัญทางการเมือง การค้า และวัฒนธรรมของอินเดียกลางจนถึงต้นคริสต์ศตวรรษที่ 19 เมื่อบริติชพัฒนาเมืองอินเทาร์ขึ้นมาแทน อุชเชนเป็นสถานที่แสวงบุญของผู้นับถือลัทธิไศวะ ลัทธิไวษณพ และลัทธิศักติ
อุชเชนมีเนื้อที่ราว 152 ตารางกิโลเมตร มีประชากรอาศัย 515,215 คน (ค.ศ. 2011) อุชเชนเป็นหนึ่งในหนึ่งร้อยเมืองที่ได้รับเลือกพัฒนาเป็นสมาร์ตซิตี ตามนโยบายสมาร์ตซิตีส์มิชชันของนเรนทระ โมที นายกรัฐมนตรีอินเดีย
อามิตี้ ไบลท์

อามิตี้ ไบลท์  ตัวละครหลักที่เป็นแม่มดเด็กหญิง อายุ 14 ปี ในซีรีส์ของดิอาวล์เฮาส์ทางดิสนีย์แชนแนล อามิตี้เป็นตัวละครเลสเบียนตัวแรกในการ์ตูนดิสนีย์
พิคาชู! เก็งคิเดะชู

พิคาชู! เก็งคิเดะชู (; โรมาจิ: "Pikachū Genki Dechū") หรือ เฮย์ยู, พิคาชู!  เป็นวิดีโอเกมแนวจำลองชีวิตพัฒนาโดยแอมเบรลลา และจัดจำหน่ายโดยนินเท็นโด วางจำหน่ายสำหรับนินเท็นโด 64 ในประเทศญี่ปุ่นในวันที่ 12 ธันวาคม พ.ศ. 2541 และในอเมริกาเหนือในวันที่ 6 พฤศจิกายน พ.ศ. 2543 ตัวเกมสามารถให้ผู้เล่นพูดคุยกับโปเกมอนได้โดยใช้สื่อสารคำพูดได้มากว่า 256 คำพูดด้วยอุปกรณ์ Voice Recognition Unit (VRU) ซึ่งเป็นอุปกรณ์เสริมของนินเท็นโด 64 ซึ่งต้องใช้คู่กับไมโครโฟน และสามารถเข้าใจและวิเคราะห์คำพูดของผู้เล่นได้ นอกเหนือจากการพูดคุยกับพิคาชูแล้ว VRU สามารถผู้เล่นสั่งเคลื่อนที่ไปรอบ ๆ และรวบรวมสิ่งของได้
เซอจาระฮ์เมอลายู

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เซอจาระฮ์เมอลายู  มีชื่อดั้งเดิมว่า "ซูลาลาตุซซาลาติน"  เป็นวรรณกรรมประวัติศาสตร์ที่ผ่านการแต่งให้สวยงาม (romanticised) เกี่ยวกับต้นกำเนิด วิวัฒนาการ และการล่มสลายของรัฐสุลต่านมะละกา ผลงานนี้แต่งขึ้นในช่วงใดช่วงหนึ่งของคริสต์ศตวรรษที่ 15 ถึง 16 โดยถือเป็นวรรณกรรมและผลงานทางประวัติศาสตร์ที่ดีที่สุดชิ้นหนึ่งในภาษามลายู
ตัวบทดั้งเดิมใน "เซอจาระฮ์เมอลายู" ผ่านการเปลี่ยนแปลงหลายครั้ง โดยฉบับแรกสุดสืบไปถึงเดือนพฤษภาคม ค.ศ. 1612 ถึงแม้ว่าจะมีความพยายามในการเขียนใหม่ตามบัญชาของยังดีเปอร์ตวน ดีฮีลีร์ ราจาอับดุลละฮ์ อุปราชแห่งยะโฮร์ในขณะนั้น เดิมเขียนบนกระดาษเป็นภาษามลายูคลาสสิกโดยใช้อักษรยาวีเก่า แต่ปัจจุบันมีเอกสารตัวเขียนถึง 32 แบบ โดยรวมถึงฉบับอักษรรูมี นักประวัติศาสตร์มองว่าตัวบทของ "เซอจาระฮ์เมอลายู" เป็นแหล่งปฐมภูมิที่เล่าข้อมูลเหตุการณ์ในอดีตที่ตรวจสอบได้จากแหล่งข้อมูลทางประวัติศาสตร์อื่น ๆ ในโลกมลายู แม้จะมีเนื้อหาบางส่วนเกี่ยวกับสิ่งลึกลับก็ตาม ใน ค.ศ. 2001 "เซอจาระฮ์เมอลายู" ได้รับการบรรจุเป็นความทรงจำแห่งโลกของยูเนสโก
ประวัติการรวบรวม.
ต้นฉบับพงศาวดารมลายูและตำราที่เกี่ยวข้องมีจำนวนค่อนข้างมาก ต้นฉบับพบกระจายอยู่ทั่วห้องสมุดในประเทศต่างๆ: ในมาเลเซีย (Dewan Bahasa dan Pustaka) ในอินโดนีเซีย (จาการ์ตา พิพิธภัณฑ์ Pusat) ในสหราชอาณาจักร (ส่วนใหญ่ในลอนดอน) ในเนเธอร์แลนด์ (ไลเดน) ต้นฉบับเหล่านี้ไม่ใช่ทั้งหมดจะมีคุณค่าเหมือนกัน บางส่วนไม่เป็นชิ้นเป็นอันหรือไม่สมบูรณ์ บางส่วนเป็นเพียงสำเนาของต้นฉบับที่มีอยู่ และบางส่วนก็เป็นสำเนาของข้อความที่พิมพ์ด้วยซ้ำ เวอร์ชันของ Annals ลงวันที่ ค.ศ. 1612 ซึ่งเซอร์สแตมฟอร์ด ราฟเฟิลส์ได้มา และมีรหัส Raffles MS no.18 หรือ Raffles Manuscript 18 ถือเป็นฉบับที่เก่าแก่และซื่อสัตย์ต่อต้นฉบับมากที่สุด